

**Түркістан облысының мемлекеттік орман қоры учаскелеріндегі орман пайдаланудың төлемақы мөлшерлемелерін бекіту туралы**

Түркістан облыстық мәслихатының 2019 жылғы 13 қыркүйектегі № 42/437-VI шешімі. Түркістан облысының Әділет департаментінде 2019 жылғы 8 қазанда № 5203 болып тіркелді

      Қазақстан Республикасының 2018 жылғы 25 желтоқсандағы "Салық және бюджетке төленетін басқа да міндетті төлемдер туралы" (Салық кодексі) кодексінің 587-бабының 1-тармағына, Қазақстан Республикасының 2003 жылғы 8 шілдедегі Орман кодексінің 14-бабының 2) тармақшасына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 6-бабының 5-тармағына сәйкес, Түркістан облыстық мәслихаты ШЕШІМ ҚАБЫЛДАДЫҚ:

      1. Осы шешімнің 1, 2, 3 қосымшаларына сәйкес Түркістан облысының мемлекеттік орман қоры учаскелеріндегі орман пайдаланудың төлемақы мөлшерлемелері бекітілсін.

      2. Оңтүстік Қазақстан облыстық мәслихатының 2015 жылғы 9 желтоқсандағы № 44/358-V "Оңтүстік Қазақстан облысының мемлекеттік орман қоры учаскелеріндегі орман пайдаланудың төлемақы ставкаларын бекіту туралы (Нормативтік құқықтық актілерді мемлекеттік тіркеу тізілімінде 2016 жылғы 5 қаңтарда № 3510 тіркелген, 2016 жылы 14 қаңтарда "Оңтүстік Қазақстан" газетінде № 5-6 жарияланған) шешімінің күші жойылды деп танылсын.

      3. "Түркістан облыстық мәслихат аппараты" мемлекеттік мекемесі Қазақстан Республикасының заңнамалық актілерінде белгіленген тәртіпте:

      1) осы шешімді "Қазақстан Республикасының Әділет Министрлігі Түркістан облысының Әділет департаменті" Республикалық мемлекеттік мекемесінде мемлекеттік тіркелуін;

      2) осы шешімді ресми жарияланғаннан кейін Түркістан облыстық мәслихатының интернет-ресурсында орналастыруды қамтамасыз етсін.

      4. Осы шешім алғашқы ресми жарияланған күнінен бастап күнтізбелік он күн өткен соң қолданысқа енгізіледі.

|  |
| --- |
| *Облыстық мәслихат* |
| *сессиясының төрағасы* | *Л.Тәшімов* |
| *Облыстық мәслихаттың хатшысы* | *Қ.Балабиев* |

|  |  |
| --- | --- |
|  | Түркістан облыстық мәслихатының 2019 жылғы 13 қыркүйектегі № 42/437-VI шешіміне 1-қосымша |

**Түркістан облысының мемлекеттік орман қоры учаскелерінде орманды пайдаланғаны үшін төлемақы мөлшерлемелері**

|  |  |  |  |  |  |  |  |
| --- | --- | --- | --- | --- | --- | --- | --- |
| Р/с | Орман пайдаланудың түрлері | | | Өлшем бірлігі | Төлемақы мөлшерлемелері (АЕК) | | |
| 1 | 2 | | | 3 | 4 | | |
| Ұзақ мерзімді пайдалану (10 жылдан 49 жылға дейін) | | | | | | | |
| 1. | Ғылыми-зерттеу және сауықтыру мақсаттарға мемлекеттік орман қоры жерлерін пайдалану | | | гектар | 0,0478 | | |
| Тарихи мәдени,рекреациялық, туристік және спорттық мақсаттарға мемлекеттік орман қоры жерлерін пайдалану | | | гектар | 0,1989 | | |
| 2. | Аңшылық шаруашылығы мұқтаждықтары үшін орман қоры учаскелерін пайдалану | | | Гектар | 0,0957 | | |
| Қысқа мерзімді пайдалану (1-10 жылға дейін) | | | | | | | |
| 3. | Ғылыми-зерттеу және сауықтыру мақсаттарға мемлекеттік орман қоры жерлерін пайдалану | | | күніне/ адам | 0,1 | | |
| Тарихи мәдени,рекреациялық, туристік және спорттық мақсаттарға мемлекеттік орман қоры жерлерін пайдалану | | |
| 4. | Балара ұяларын орналастыру | | | дана | 0,0957 | | |
| 5. | Аң өсіру | | | гектар | 0,1989 | | |
| 6. | Көкөніс, бақша шаруашылығы және өзге де ауыл шаруашылығы дақылдарын өсіру | | | гектар | Қазақстан Республикасы Салық кодексінің 510-бабының 1 тармағының талаптары ескеріле отырып, 503,506 (508) баптарға сәйкес жер салығы (белгіленген базалық мөлшерлемелері) деңгейінде айқындалады | | |
| 7. | Шөп шабу: жай-күйі жақсы жай-күйі қанағаттанарлық жай-күйі нашар | | | Гектар гектар гектар | 0,1148 0,0861 0,0670 | | |
| 8. | Мал жаю үшін | | | | | | |
| Жануарлар топтары | Ірі қара мал (1 гектарға) | | | Ұсақ мал (1 гектарға) | | | |
| Түйе | Ірі қара мал | Жылқы | Ірі қара малдың төлдері | Есек | Ешкі | Қой |
| Мал жаюдың төлемақы мөлшерлемелері (теңге) | 0,0670 | 0,0536 | 0,0536 | 0,0268 | 0,0268 | 0,0469 | 0,0133 |

|  |  |
| --- | --- |
|  | Түркістан облыстық мәслихатының 2019 жылғы 13 қыркүйектегі № 42/437-VI шешіміне 2-қосымша |

**Түркістан облысының мемлекеттік орман қоры учаскелерінде дәрілік өсімдіктерді, жабайы жемістерді, жаңғақтарды, жидектерді, техникалық шикізатты, қамыс пен саңырауқұлақтарды жинау және дайындау үшін төлемақы мөлшерлемелері**

|  |  |  |  |  |
| --- | --- | --- | --- | --- |
| Р/с | Өсімдіктер мен жеміс-жидектердің атаулары | Өлшем бірлігі | Шикізат түрі (құрғақ күйінде) | Төлемақы мөлшерлемелері (АЕК) |
|  | Дәрі – дәрмектік өсімдіктер | | | |
| 1. | Дәрілік жалбызтікен | килограмм | тамыры | 0,0871 |
| 2. | Бөрі қарақат | килограмм | жемістері | 0,2289 |
| 3. | Құмды бессмертник (цмин) | килограмм | гүлдері | 0,1960 |
| 4. | Алқызыл долана | килограмм | жемістері | 0,0740 |
| 5. | Айланшөп таран | килограмм | шөп | 0,1437 |
| 6. | Биік андыз | килограмм | тамыры | 0,0871 |
| 7. | Дәрі түйе жоңышқа | килограмм | шөп | 0,1960 |
| 8. | Кәдімгі жұпаргүл | килограмм | шөп | 0,2158 |
| 9. | Шілтер жапырақ шаңқурай | килограмм | шөп | 0,1635 |
| 10. | Қосүйлі қалақай | килограмм | жапырақтар | 0,1960 |
| 11. | Кәдімгі өгейшөп | килограмм | гүлдер, жапырақтар | 0,1306 |
| 12. | Дала жалбыз | килограмм | шөп | 0,1306 |
| 13. | Дәрі бақбақ | килограмм | тамыры | 0,1742 |
| 14. | Кәдімгі түйшетен | килограмм | гүлдері | 0,1306 |
| 15. | Үлкен бақа жапырақ | килограмм | жапырақтар | 0,1306 |
| 16. | Ащы жусан | килограмм | шөп | 0,0982 |
| 17. | Дәрілік түймедағы (ромашка) | килограмм | гүлсебеттер | 0,1960 |
| 18. | Мия | килограмм | тамырлар | 0,0435 |
| 19. | Кәдімгі мыңжапырақ | килограмм | шөп | 0,1504 |
| 20. | Дала қырықбуыны | килограмм | шөп | 0,1504 |
| 21. | Сұңғыла (цистанхе) | килограмм | тамыры | 0,0950 |
| 22. | Сасық кереуік | килограмм | тамыры | 0,1742 |
| 23. | Үштармақ итошаған | килограмм | шөп | 0,1176 |
| 24. | Шөлдік шалфей | килограмм | жапырақтар | 0,1176 |
|  | Жаңғақтар мен жемістер | | | |
| 25. | Итмұрын раушан | килограмм | жемістер | 0,1742 |
| 26. | Өрік | килограмм | жемістер | 0,0316 |
| 27. | Алша | килограмм | жемістер | 0,0316 |
| 28. | Алма | килограмм | жемістер | 0,0316 |
| 29. | Саңырауқұлақтар | килограмм | жеміс сабағы | 0,0423 |
| 30. | Таңқурай | килограмм | жемістер | 0,0792 |
| 31. | Итшомырт шырғанақ | килограмм | жемістер | 0,2376 |
| 32. | Грек жаңғағы | килограмм | жемістері | 0,0831 |
| 33. | Қызыл, қара қарақат | килограмм | жемістері | 0,2376 |
| 34. | Ақ, қара тұт | килограмм | жемістері | 0,0297 |
|  | Техникалық шикізаттар | | | |
| 35 | Қамыс | тонна | шикізат | 0,0712 |

|  |  |
| --- | --- |
|  | Түркістан облыстық мәслихатының 2019 жылғы 13 қыркүйектегі № 42/437-VI шешіміне 3-қосымша |

**Түркістан облысының мемлекеттік орман қоры учаскелерінде екінші дәрежелі сүрек ресурстарын дайындағаны үшін төлемақы мөлшерлемелері**

|  |  |  |  |  |
| --- | --- | --- | --- | --- |
| Р/с | Ағаш және бұта тұқымдастарының атаулары | Екінші дәрежелі сүрек ресурстары | Өлшем бірлігі (тонна) | Төлемақы мөлшерлемелері (айлық есептік көрсеткіш) |
| 1. | Емен, шаған | бұтақтар | тонна | 0,082 |
| жапырақтар | тонна | 0,061 |
| томарлар | тонна | 0,020 |
| 2. | Қарағаш, үйеңкі | бұтақтар | тонна | 0,028 |
| жапырақтар | тонна | 0,021 |
| томарлар | тонна | 0,007 |
| 3. | Ағаш тектес тал, терек | бұтақтар | тонна | 0,022 |
| жапырақтар | тонна | 0,016 |
| томарлар | тонна | 0,005 |
| 4. | Грек жаңғағы, шекілдеуік жаңғақ | бұтақтар | тонна | 0,070 |
| жапырақтар | тонна | 0,052 |
| томарлар | тонна | 0,017 |
| 5. | Өрік, долана, шие, жиде, түт ағашы, алма ағашы, өзге де ағаш тұқымдастар | бұтақтар | тонна | 0,046 |
| жапырақтар | тонна | 0,034 |
| томарлар | тонна | 0,011 |
| Қазақстан Республикасы Салық кодексінің 587-бабының 3-тармағына сәйкес, кеспеағаш аймағының жалпыға ортақ пайдаланатын жолдардың қашықтығына қарай төлемақы мөлшерлемелеріне мына коэффициенттер қолданылады: 10 км дейін -1,30; 40,1-60 км дейін - 0,75; 100 км астам -0,30. 10,1-25 км дейін -1,20; 60,1- 80 км дейін – 0,55; 25,1- 40 км дейін-1,00; 80,1- 100 км дейін– 0,40; | | | | |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК